Saro siya sa kaayon sa PNP Choral Group (gitara/baho kapot niya) sarong bantogan na grupo nin mga parakantang pulis kan mga dekada 1970 asin 1980. Huli sa mahusay kaining pagtogtog asin pagkanta, nagin tsampiyon an grupo nin tolong beses sa enterong Filipinas sa mga kompetisyon kan mga choral group nin mga kapupulisan. Siya an musical director kan si choral group. Aktibo man siya sa radyong programang ""Hagyanan sa Kabitoonan"" komo gitarista. An programang ini kan panahon doro-Domingo pinapasale mismo diyan sa Plaza Quezon igdi sa syudad kan Naga. Madugang pa, huli sa programang ini, igdi napônan mabisto an pambihirang talento ni Nora Aunor sa pagkanta.

An Dong Hoi Airport (Byetnam: Cảng hàng không Đồng Hới or Sân bay Đồng Hới) sarong palayugan sa Dong Hoi, Quang Binh, Vietnam. An palayugan na ini namomogtak sa Loc Ninh commune 6 na kilometro an rayo sa amihanan kan syudad nin Dong Hoi, na kabesera kan probinsya nin Quang Binh.

An litsugas sinasabing matagal na gulay alagad mas tood sa lipot asin mas natalubo sa temperaturang pag'oltan kan 60 asin 70°F. Itanom dapat lahos na sa tig-init ta sa sobrang langkaw na temperatura an pagtalubo niya nasosokro, an mga dahon medyo may kapaitan asin an saiyang mga paklang tolos na nagraralaba dawa totoo igwang klaseng mga litsugas mas angay sa mainit kisa kan ibang klase.

Ikaduwa, an mga ehemplong panhinulay na ginagamit iyo an SI arog kan ""si manok, si bagas..."" siring sa mababasa sa pahina 223, 300, 303, 396, 399. Sarong halimbawa: Ta dao ta nalignauan mo si togon co saymo?, bagay na an Rinconada an gamit sana SO/SU.

Ginibo an Palarong Bicol 2014 kan Pebrero 2-7 sa Catanduanes Athletic Complex, Virac, Catanduanes. Nangawat giraray bilang kampeon an probinsya nin Albay (583 puntos) na sinundan ini kan Camarines Sur (513.5) dangan syudad nin Naga (276). Nagsurunod an Camarines Norte, Syudad nin Legazpi, Catanduanes (host) asin Sorsogon.

Makangalas nanggad ta sinasabi ni Cabalquinto na maski an mga obrang ini nasurat niya asin nalagdâ sa Ingles kadakulan, an mga ini sinurat niya enot (daa) sa tataramon na kinamundagan niya, sa Bikol.

Si Mahmoud Abbas (Arabe: محمود عباس) (namundag Marso 26, 1935), bisto sa arapodan na Abu Mazen (Arabe: ابو مازن), iyo an nagtukaw bilang Pamayo kan Palestine Liberation Organisation (PLO) poon pa kan Nobyembre 11 2004 asin nagin presidente kan Palestinian National Authority kan Enero 15, 2005 dara kan Fatah (فتح Fataḥ) tiket.

Si Al Francis Bichara (Setyembre 17, 1952) sarong Bikolanong politiko asin iyo an representante kan Ikaduwang Distrito kan Albay. Lolohon niya si Victor Bichara na kagrugaring kan Bichara Cinema sa rehiyon Bikol kan dekada 1950. Tugang niya man si Maribeth Bichara, sarong parabayle asin personalidad sa telebisyon. Myembro siya kan Partido Nacionalista.